Oriental (Arabia Saudìa)

Oriental (arabo ‏الشرقية‎, DMG aš-Šarqīya) ła ze na provinsa de ła Arabia Saudìa ke konprende tuta ła parte oriental da ła nasion. Zeografia fizega El teritorio el se kata in bona parte a base kuote, el ze formà da un basopian ke degrada a est verso ła kosta de el Golfo Persego. Ła banda meridional de ła kosta oriental ła se afasa so el Golfo de Bahrein. No ge ze korsi de akua permanenti, ma soło ke uadi, ko diresion da est a ovest. El pì inportante el ze el uadi Batin a nord. Al sudest se kata anca de i speci de akua tenporanei (Uruk al-Mutaridah) o semipermanenti (Sabkaar-Riyas, Sabka Mati). El klima el ze de tipo tropegal, prevałentemente desertego. Łi deserti pì inportanti łi ze Dahna a ovest, e Rub al-Kahli al sentro e a sud. Zeografia umana El korisponde a ła rejon istorega de Hasa; łe sità pì inportanti łe ze el kaołogo Daman, ła sità industrial de Dahran, Hufuf, ła sità industrial e porto de Jubail, Hafar al-Batin, inportante nodo viario. Inte łe òazi e grasie a ła irigasion artifisial vien su dateri; se ałeva kaprini. Se estrae petrołio e gas natural (el Kanpo de Gahuar el ze uno dei pì grandi del mondo). Ge ze rafinerie de petrołio e inpianti siderurgegi. Gałeria de someje Note Altri projèti Wikimedia Commons el detien imàjini o altri file so Oriental (Arabia Saudìa) el detien schemi gràfeghi so